CELEX: 32021D0919
Language: et
Date: 2021-06-07 00:00:00
Title: Nõukogu otsus (ÜVJP) 2021/919, 7. juuni 2021, millega muudetakse otsust (ÜVJP) 2018/1939, mis käsitleb liidu toetust tuumaterrorismi tõkestamise rahvusvahelise konventsiooni ülemaailmseks kohaldamiseks ja tõhusaks rakendamiseks

8.6.2021   
               
               
                  ET
               
               
                  Euroopa Liidu Teataja
               
               
                  L 201/27
               
            
         NÕUKOGU OTSUS (ÜVJP) 2021/919,
         7. juuni 2021,
         millega muudetakse otsust (ÜVJP) 2018/1939, mis käsitleb liidu toetust tuumaterrorismi tõkestamise rahvusvahelise konventsiooni ülemaailmseks kohaldamiseks ja tõhusaks rakendamiseks
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 10. detsembril 2018 vastu otsuse (ÜVJP) 2018/1939 (1).
                  
               
                     (2)
                  
                  
                     Otsuse (ÜVJP) 2018/1939 artiklis 1 osutatud tegevuste rakendamise perioodiks on ette nähtud 36 kuud alates nimetatud otsuse artikli 3 lõikes 3 osutatud rahastamislepingu sõlmimise kuupäevast.
                  
               
                     (3)
                  
                  
                     6. aprillil 2021 taotles ÜRO narkootikumide ja kuritegevuse büroo ning 16. aprillil 2021 ÜRO terrorismivastase võitluse büroo rakendusasutusena liidult luba pikendada otsuse (ÜVJP) 2018/1939 rakendamist kuni 30. novembrini 2022 seoses COVID-19 pandeemiaga kaasnevast kriisolukorrast tulenevate probleemide jätkumisega.
                  
               
                     (4)
                  
                  
                     Otsuse (ÜVJP) 2018/1939 artiklis 1 osutatud tegevust võib jätkata ilma finantsvahendeid mõjutamata 30. novembrini 2022.
                  
               
                     (5)
                  
                  
                     Otsust (ÜVJP) 2018/1939 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (ÜVJP) 2018/1939 artikkel 5 asendatakse järgmisega:
            
               
                  „Artikkel 5
                  Käesolev otsus jõustub selle vastuvõtmise päeval.
                  Otsus kaotab kehtivuse 30. novembril 2022.“
               
            
         
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 7. juuni 2021
            
               
                  Nõukogu nimel
               
               
                  eesistuja
               
               F. VAN DUNEM
            
         
         
            (1)  Nõukogu 10. detsembri 2018. aasta otsus (ÜVJP) 2018/1939, mis käsitleb liidu toetust tuumaterrorismi tõkestamise rahvusvahelise konventsiooni ülemaailmseks kohaldamiseks ja tõhusaks rakendamiseks (ELT L 314, 11.12.2018, lk 41).